钦定古今图书集成/明伦汇编/官常典/第479卷 > 万俟普
## 钦定古今图书集成/明伦汇编/官常典/第479卷 > 万俟普

按《北齐书》本传：“普字普拨，太平人，其先匈奴之别种
也。雄果有武力。正光中，破六韩拔陵构逆，授普太尉。
率部下降魏，授后将军、第二领人酋长。高祖起义，普
远通诚款，高祖甚嘉之。斛斯椿逼帝西出，授司空、秦
州刺史，据覆靺城。高祖平夏州，普乃率其部落来奔，
高祖躬自迎接之，授普河西公，累迁太尉、朔州刺史”，
卒。